Σάνα Νίλσεν

Η Σάνα Βικτόρια Νίλσεν (, 27 Νοεμβρίου 1984) είναι Σουηδή τραγουδίστριαDiscogs. Συμμετείχε για πολλές χρονιές μεταξύ των ετών 2001 και 2014 στον μουσικό διαγωνισμό Melodifestivalen της χώρας της, ενώ με την έβδομη συμμετοχή της το 2014, αναδείχθηκε νικήτρια με το τραγούδι «Undo», εξασφαλίζοντας έτσι με τη νίκη της, τη συμμετοχή της ως εκπρόσωπος της Σουηδίας στον .

 Βιογραφικά στοιχεία 
Γεννήθηκε και μεγάλωσε στην κωμόπολη Μπρομόλα στην επαρχία Σκάνια της Σουηδίας. Ξεκίνησε από μικρή ηλικία να συμμετέχει σε τοπικούς διαγωνισμούς ανάδειξης ταλέντων, με την πρώτη της συμμετοχή να είναι το 1992 στο Ολοστρόεμ. Το 1994, νίκησε σε τοπικό διαγωνισμό στο Καλλίνγε με το τραγούδι «Can You Feel the Love Tonight». Τα έτη 1995 και 1996, και σε ηλικία 11 ετών, συμμετείχε με τον τραγουδιστή της σουηδικής ντάνσμπαντ (dansband) μουσικής Ματς Έλμες,Helsingborgs Dagblad 15 Νοεμβρίου 1996, σελ. 39 ενώ την ίδια περίοδο, αναδείχθηκε στην πρώτη θέση της λίστας επιτυχιών στην εβδομαδιαία ραδιοφωνική εκπομπή Svensktoppen με το τραγούδι «Till en fågel» και έγινε η νεότερη καλλιτέχνιδα που κατέλαβε αυτή τη θέση.Johan Brännström. "Det 11-åriga stjärnskottet skriver Svensktoppshistoria", Aftonbladet 25 Μαΐου 1996, σελ. 31.

Η πρώτη εμφάνισή της στη δισκογραφία, ήταν με το πρώτο της άλμπουμ «Silvertoner» τον Σεπτέμβριο του 1996.Eva Kjeller. "Oh, vilken skiva Sanna", Aftonbladet 28 Σεπτεμβρίου 1996, σελ. 45 Κριτικός της εφημερίδας «Göteborgs-Posten» που σχολίασε το πρώτο της άλμπουμ της Νίλσεν, τη σύγκρινε με άλλες παρουσίες της σκανδιναβικής μουσικής, όπως της Καρόλα Χέγκκβιστ και της Σισσέλ Κυργίεμπο.Tore Ljunberg. Göteborgs-Posten 7 Οκτωβρίου 1996, σελ. 39 Τα επόμενα χρόνια, κυκλοφόρησε το 1997 το δεύτερό της άλμπουμ «Min önskejul» και το 1999 το μουσικό σινγκλ «Time to Say Goodbye».Michael Nystås. "Hon kan bli vår nästa stora stjärna", Aftonbladet, 2 Φεβρουαρ'ιου 1999, σελ. 34 Κατά τη διάρκεια των γυμνασιακών σπουδών της, παρακολούθησε μαθήματα αισθητικής και ως επί το πλείστον μουσικής στο Helenehoms Gymnastin στο Μάλμε."Sanna är redo att möta publiken", Helsingborgs Dagblad, 9 Νοεμβρίου 2000, σελ. 25

Τον Δεκέμβριο του 2001, συμμετείχε στη χριστουγεννιάτικη σειρά συναυλιών μαζί με τους Κρίστεν Σγιόγκρεν, Στεν Νίλσον και Σαρλότε Περέλι.Mikael Forsell. "16-åriga Sanna sjunger med julelefanterna", Västerbottens-Kuriren, 6 Ιουνίου 2001, σελ. 15 To 2003, περιόδευσε μαζί με τον Ρότζερ Πονταρέ και τον Δεκέμβριο του ίδιου χρόνου συμμετείχε στη χριστουγεννιάτικη σειρά συναυλιών μαζί με τους Κάλλε Μόραεους και Τίτο Μπελτράν τόσο το 2003 όσο και το 2004.Rolf Sundblad. "Sanna Nielsen årets Ulla Billquist-stipendiat", Pressens Mediaservice, 29 Απριλίου 2002

Τον Φεβρουάριο του 2006, κυκλοφόρησε το δεύτερο της άλμπουμ «Nära mej, nära dej» σε στίχους και μουσική του Φρίντριχ Σεμπέ και Μάρκος Ουμπέντα.Karin Bengtsson. "Vuxet och lite tråkigt, Sanna", Borås Tidning, 15 Φεβρουαρίου 2006 Τον Ιούλιο με Αύγουστο του 2007, συμμετείχε στη σειρά συναυλιών με τίτλο «Sommar, Sommar, Sommar» μαζί με τις Σίρλεϋ Κλαμπ και Σόνια Αλντέν.Catharina Cavalli. "Nu får publiken höra tre tjejer på en gång", Aftonbladet 5 Μαΐου 2007, σελ. 39 Τον Απρίλιο του 2008, κυκλοφόρησε το πρώτο της άλμπουμ στην αγγλική γλώσσα με τον τίτλο «Stronger». Τον ίδιο χρόνο κυκλοφόρησε το χριστουγεννιάτικο άλμπουμ «Our Christmas» με εορταστικά τραγούδια μαζί με τις Σίρλεϋ Κλαμπ και Σόνια Αλντέν.

Τον Δεκέμβριο το 2013, η Νίλσεν κυκλοφόρησε το τρίτο χριστουγεννιάτικο άλμπουμ της με τον τίτλο «Min jul».

 Melodifestivalen 
Η Σάνα Νίλσεν συμμετείχε επτά συνολικά φορές στον μουσικό διαγωνισμό Melodifestivalen, ο οποίος αναδεικνύει τον νικητή που θα εκπροσωπήσει τη Σουηδία στον Διαγωνισμό Τραγουδιού Eurovision. Η πρώτη της συμμετοχή ήταν το 2001 με το τραγούδι «I går, i dag» και αναδείχθηκε τρίτη. Το 2003, επέστρεψε στον διαγωνισμό με το τραγούδι «Hela världen för mig», αλλά δεν κατάφερε να λάβει καλύτερη θέση από την πέμπτη. Μετά από διάλειμμα ενός έτους, επέστρεψε στον διαγωνισμό το 2005 μαζί με τον Φρίντριχ Σεμπέ, όπου με το τραγούδι «Du och jag mot världen» αναδείχθηκαν στην όγδοη θέση. Το 2007, συμμετείχε ξανά στον σουηδικό διαγωνισμό τραγουδιού, όπου προκρίθηκε στον τελικό με το τραγούδι «Vågar du, vågar jag» και κατατάχθηκε στην έβδομη θέση.

Το 2008, αποτέλεσε μια χρονιά ορόσημο σχετικά με τη συμμετοχή της στον διαγωνισμό. Με το τραγούδι «Empty Room» σε στίχους και μουσική των Μπόμπυ Λιούγκρεν και Αλίνα Γκίμπσον, έφτασε τον τελικό καταλαμβάνοντας τη δεύτερη θέση, πίσω από τη Σαρλότε Περέλι, που αναδείχθηκε νικήτρια και εκπροσώπησε τη χώρα στη Eurovision 2008. Είναι χαρακτηριστικό ότι παρά τη διαφορά των 50.000 ψήφων της τηλεφωνικής ψηφοφορίας όπου αναδείχθηκε πρώτη, στα τελικά αποτελέσματα με την προσμέτρηση των επιλογών της επιτροπής, η υποψηφιότητά της υποχώρησε στη δεύτερη θέση. Όμως την ίδια χρονιά, συμμετείχε στο μουσικό διαγωνισμό OGAE δεύτερης ευκαιρίας όπου αναδείχθηκε πρώτη με διαφορά 91 πόντων από τη δεύτερη εκπροσώπηση της Ισπανίας.

Το 2011, συμμετείχε με το τραγούδι «I'm in Love» στον τελικό της διοργάνωσης και αναδείχθηκε στην τέταρτη θέση. Το 2014, αποφάσισε να επιστρέψει στον μουσικό διαγωνισμό με το τραγούδι «Undo». Αναδείχθηκε ως επιλαχούσα στον δεύτερο ημιτελικό και αργότερα στον τελικό, εξασφαλίζοντας έτσι το εισιτήριο της συμμετοχής της ως εκπρόσωπος της χώρας της στον  του ιδίου έτους.

 Συμμετοχές 
 Έτος Τραγούδι Θέση 2001 "I går, i dag"  3η 2003 "Hela världen för mig" 5η 2005 "Du och jag mot världen" 8η 2007 "Vågar du, vågar jag" 7η 2008 "Empty Room" 2η 2011 "I'm in Love" 4η 2014 "Undo" 1η

 Δισκογραφία 

 Άλμπουμ 
ΈτοςΆλμπουμΘέσηΠιστοποίηση Σουηδία 1996 Silvertoner
Πρώτο στούντιο άλμπουμ<center> 55 1997 Min önskejul
Πρώτο χριστουγεννιάτικο άλμπουμ<center> — 2006 Nära mej, nära dej
Δεύτερο στούντιο άλμπουμ
Κυκλοφορία: 15 Φεβρουαρίου 2006<center> 12 2007 Sanna 11-22
Συλλογή επιτυχιών
Κυκλοφορία: 7 Μαρτίου 2007<center> 19 2008 Stronger
Τρίτο στούντιο άλμπουμ
Κυκλοφορία: 16 Απριλίου 2008<center> 1Σουηδία: Χρυσός 2011 I'm in Love
Τέταρτο στούντιο άλμπουμ
Κυκλοφορία: 2 Μαρτίου 2011<center> 3 2012 Vinternatten
Δεύτερο χριστουγεννιάτικο άλμπουμ
Κυκλοφορία: Νοέμβριος 2012<center> 5 2013 Min jul
Τρίτο χριστουγεννιάτικο άλμπουμ
Κυκλοφορία: Δεκέμβριος 2013<center> 4

Συμμετοχές σε άλμπουμ
ΈτοςΆλμπουμΘέσηΠιστοποίηση Σουηδία 2008 Our Christmas (μαζί με Σίρλεϋ Κλαμπ, Σόνια Αλντέν)<center> 1Σουηδία: Πλατινένιος 2010 Vår jul (μαζί με Σίρλεϋ Κλαμπ, Σόνια Αλντέν)<center> 6Σουηδία: Χρυσός

 Σινγκλ 
ΈτοςΣινγκλΘέσηΆλμπουμ Σουηδία1996 "Till en fågel"46Silvertoner2001 "I går, i dag"32Sanna 11-222003 "Hela världen för mig"352005 "Du och jag mot världen"<small>(μαζί με Φρίντριχ Σεμπέ)202007 "Vågar du, vågar jag"102008 "Empty Room"2Stronger "Nobody Without You"33 "All I Want For Christmas" (μαζί με Σίρλεϋ Κλαμπ, Σόνια Αλντέν)39Our Christmas "Grown-Up Christmas List" <small>(μαζί με Σίρλεϋ Κλαμπ, Σόνια Αλντέν)412009 "I Can Catch the Moon"Stronger2010 "Devotion"15I'm in Love "Part of Me"-2011 "I'm in Love"32 "Can't Stop Love Tonight"-2012 "Viskar ömt mitt namn"Vinternatten2014 "Undo"2TBA

 Παραπομπές 

 Δείτε επίσης 
 Συμμετοχή της Σουηδίας στη Eurovision

 Εξωτερικοί σύνδεσμοι 

 Ιστοσ. SannaNielsen.com, Επίσημη ιστοσελίδα

Κατηγορία:Σουηδοί τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2014
Κατηγορία:Συμμετέχοντες στο διαγωνισμό τραγουδιού Eurovision με τη Σουηδία